**KEMIJA 9. RAZRED**

Pozdravljeni učenci.

Znašli smo se v situaciji, ki ni prijetna in v marsikom zbuja strah in tesnobo. Menim, da nam bo s skupnimi močmi uspelo prebroditi tudi to. Želim vam, da ostanete zdravi, polni optimizma in dobre volje, predvsem pa spoštujte pravila in ukrepe, ki jih od nas zahteva država. Poslušajte svoje starše in jim bodite v ponos. Delo, ki vam bo naročeno opravite dosledno in skrbno, da bo čas, ko se zopet srečamo za vse nas lažji in bomo tako bližje doseženemu cilju, to so počitnice. Verjamem da bodo.

Zaposlitve, ki vam jih pripravim, so tedenske, če se ti pri navodilih pojavi nejasnost ali vprašanje, mi piši na mail naslov: anchy.antlogaana@gmail.com.

Vso snov pišeš in rišeš v zvezek. Uporabi učbenik, ki ga uporabljamo v šoli.

Vso opravljeno delo, bomo pregledali in skupaj ponovili, ko se zopet vidimo v šolskih klopeh, do takrat pa en lep prisrčen pozdrav in bodite predvsem zdravi.

Učiteljica kemije

Ana Antloga

1. **Teden (16.3.2020 – 20.3.2020)**

Preberi snov v učbeniku od strani 193 – 196 - MAŠČOBE.

Razmisli, kaj vse o teh stvareh že veš iz nižjih razredov (gospodinjstvo ali biologija). Maščobe so snovi, ki jih uvrščamo med organske kisikove spojine, če si dobro prebral so to estri. Ponovi!!! Kakšna je funkcionalna skupina za estre in kako jih poimenujemo. Vse to že imaš zapisano v zvezku.

1. V zvezek zapiši naslov maščobe, v kolikor to še nimaš,nekateri učenci že nekaj stvari imate in dopolnite.
2. S pomočjo spodnje zapisanih navodil si zapiši snov v zvezek, lahko pišeš tudi kot odgovore na vprašanja.

* V domači kuhinji poišči nekaj maščob (maslo, olje) in jih skušaj razvrstiti, ali so te maščobe trdne ali tekoče oziroma ali so živalske ali rastlinske.
* Zapiši definicijo kaj maščobe so?
* Zapiši molekulo propan-1,2,3-triola ali glicerola.
* S pomočjo prebranega zapisa, razmisli zakaj imajo maščobe obliko molekule kot hobotnica s tremi lovkami.
* Kakšna je razlika med nasičenimi in nenasičenimi maščobami?
* Doma poskusi zmešati v kozarcu olje in vodo. Zapiši svoja opažanja in jih skušaj razložiti na osnovi polarnosti.
* Kako shranjujemo maščobe? Kaj se zgodi z njimi, če jih ne skladiščimo pravilno?

1. Iz učbenika na strani 198, odgovori na spodnja vprašanja, razen 6. vprašanje ni potrebno: Vprašanj ne prepisuješ.